George T. Whitesides
George Thomas Whitesides je izvršni direktor National Space Society-ja, međunarodnog udruženja koje se bavi promocijom astronomije i astronautike. Whitesides je, zajedno sa svojom suprugom Lorettom Hidalgo Whitesides, pokretač međunarodne manifestacije Yuri's Night, koja ima za cilj popularizaciju astronautike. Whitesides je viši savjetnik Virgin Galactica, kompanije u vlasništvu Richarda Bransona koja se bavi svemirskim turizmom. Ujedno je i predsjednik grupe "Radne grupe za višekratno upotrebljiva lansirna vozila" (Reusable Launch Vehicle Working Group) COMSTAC-a, savjetodavnog vijeća za Odjel komercijalnog svemirskog prometa (Commercial Space Transportation Division) pri američkoj saveznoj vazduhoplovnoj administraciji (Federal Aviation Administration). Član je vijeća udruženja Astronomers Without Borders i Space Generation Foundation. Radi i kao trener za parabolični let unutar kompanije Zero Gravity Corporation. Whitesides je bio jedan od gostiju na Dalmatinskom svemirskom ljetu, u Splitu, u augustu 2008.